พระราชกฤษฎีกาว่าด้วยปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่ฟ้าหลวง พ.ศ. 2548
ประกาศวันที่ 2005-11-04

content: พระราชกฤษฎีกา ว่าด้วยปริญญาในสาขาวิชาและอักษรย่อสำหรับสาขาวิชา ของมหาวิทยาลัยแม่ฟ้าหลวง พ.ศ. ๒๕๔๘
content: ภูมิพลอดุลยเดช ป.ร. ให้ไว้ ณ วันที่ ๒๐ ตุลาคม พ.ศ. ๒๕๔๘ เป็นปีที่ ๖๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่ฟ้าหลวง อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๕๑ วรรคสอง
content: แห่งพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาว่าด้วยปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่ฟ้าหลวง พ.ศ. ๒๕๔๘”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชกฤษฎีกาว่าด้วยปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่ฟ้าหลวง พ.ศ. ๒๕๔๖
sectionNo: 4
content: มาตรา ๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่ฟ้าหลวง ดังต่อไปนี้ (๑) สาขาวิชาการบัญชี มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“บัญชีมหาบัณฑิต”ใช้อักษรย่อ “บช.ม.” (ค) ตรี เรียกว่า“บัญชีบัณฑิต ใช้อักษรย่อ “บช.บ.” (๒)
sectionNo: 4
content: สาขาวิชานิติศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“นิติศาสตรมหาบัณฑิต”ใช้อักษรย่อ “น.ม.” (ค) ตรี เรียกว่า“นิติศาสตรบัณฑิต”ใช้อักษรย่อ “น.บ.” (๓) สาขาวิชาบริหารธุรกิจ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.”
sectionNo: 4
content: (ข) โท เรียกว่า“บริหารธุรกิจมหาบัณฑิต”ใช้อักษรย่อ “บธ.ม.” (ค) ตรี เรียกว่า“บริหารธุรกิจบัณฑิต”ใช้อักษรย่อ “บธ.บ.” (๔) สาขาวิชามนุษยศาสตร์และสาขาวิชาสังคมศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“ศิลปศาสตรมหาบัณฑิต”ใช้อักษรย่อ “ศศ.ม.” (ค) ตรี
sectionNo: 4
content: เรียกว่า“ศิลปศาสตรบัณฑิต”ใช้อักษรย่อ “ศศ.บ.” (๕) สาขาวิชารัฐประศาสนศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“รัฐประศาสนศาสตรมหาบัณฑิต”ใช้อักษรย่อ “รป.ม.” (ค) ตรี เรียกว่า“รัฐประศาสนศาสตรบัณฑิต”ใช้อักษรย่อ “รป.บ.” (๖) สาขาวิชาวิทยาศาสตร์
sectionNo: 4
content: มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“วิทยาศาสตรมหาบัณฑิต”ใช้อักษรย่อ “วท.ม.” (ค) ตรี เรียกว่า“วิทยาศาสตรบัณฑิต”ใช้อักษรย่อ “วท.บ.” (๗) สาขาวิชาวิศวกรรมศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท
sectionNo: 4
content: เรียกว่า“วิศวกรรมศาสตรมหาบัณฑิต”ใช้อักษรย่อ “วศ.ม.” (ค) ตรี เรียกว่า“วิศวกรรมศาสตรบัณฑิต”ใช้อักษรย่อ “วศ.บ.” (๘) สาขาวิชาศึกษาศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“ศึกษาศาสตรมหาบัณฑิต”ใช้อักษรย่อ “ศษ.ม.” (ค) ตรี
sectionNo: 4
content: เรียกว่า“ศึกษาศาสตรบัณฑิต”ใช้อักษรย่อ “ศษ.บ.” (๙) สาขาวิชาเศรษฐศาสตร์ มีปริญญาสามชั้น คือ (ก) เอก เรียกว่า“ปรัชญาดุษฎีบัณฑิต”ใช้อักษรย่อ “ปร.ด.” (ข) โท เรียกว่า“เศรษฐศาสตรมหาบัณฑิต”ใช้อักษรย่อ “ศ.ม.” (ค) ตรี เรียกว่า“เศรษฐศาสตรบัณฑิต”ใช้อักษรย่อ “ศ.บ.” ทั้งนี้
sectionNo: 4
content: ให้ระบุชื่อสาขาหรือวิชาเอกไว้ในวงเล็บต่อท้ายปริญญาด้วย ถ้ามี
sectionNo: 5
content: มาตรา ๕ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยแม่ฟ้าหลวงได้เปิดสอนหลักสูตรปริญญาตรี ปริญญาโท และปริญญาเอกในสาขาวิชานิติศาสตร์ สาขาวิชารัฐประศาสนศาสตร์และสาขาวิชาศึกษาศาสตร์ เพิ่มขึ้น
content: สมควรปรับปรุงพระราชกฤษฎีกาว่าด้วยปริญญาในสาขาวิชาและอักษรย่อสำหรับสาขาวิชาของมหาวิทยาลัยแม่ฟ้าหลวงเสียใหม่ และโดยที่มาตรา ๕๑ วรรคสอง แห่งพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑ บัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา
content: จึงจำเป็นต้องตราพระราชกฤษฎีกานี้